<classify> Kwa mujibu wa taarifa ya Shirikisho la soka Tanzania TFF iliyotumwa kwa vyombo vya habari jana, kiasi hicho kilipatikana kutokana na idadi ya mashabiki 15,762 waliokata tiketi kushuhudia mchezo huo.Mgawanyo wa mapato kwa mchezo huo ni VAT 18 Sh 11,111,103, gharama za tiketi Sh 3,203,700, gharama za mchezo 15 Sh 8,778,639, Uwanja 15 8,778,639, CAF 10 Sh 5,852,426 na TFF TFF 35 Sh 35,114,560.Aidha taarifa hiyo ilisema kuwa TFF inatoa shukrani kwa chama cha soka mkoa wa Mwanza MZFA kwa ushirikiano wao katika kufanikisha maandalizi ya mchezo huo, waandishi na vyombo vya habari mbalimbali kwa sapoti waliyoitoa.Aidha TFF inawashukuru wapenzi, wadau na mashabiki wa soka nchini na hususani wa Kanda ya Ziwa waliojitokeza kwa wingi kushuhudia mchezo huo, kwani waliishangilia Taifa Stars tangu mwanzo wa mchezo mpaka mwisho kwa ustaarabu wa hali juu.Katika mchezo huo Taifa Star ilitoka sare ya bao 1- 1 dhidi ya The Flames, bao la wageni lilifungwa na Mecium Mhone kabla ya na Mbwana Samatta kuisawazishia Tanzania.  <topic>: MICHEZO 